CELEX: 62021CN0513
Language: bg
Date: 2021-08-19 00:00:00
Title: Дело C-513/21 P: Жалба, подадена на 19 август 2021 г. от DI срещу решението, постановено от Общия съд (четвърти разширен състав) на 9 юни 2021 г. по дело T-514/19, DI/ЕЦБ

24.1.2022   
            
            
               BG
            
            
               Официален вестник на Европейския съюз
            
            
               C 37/6
            
         
      Жалба, подадена на 19 август 2021 г. от DI срещу решението, постановено от Общия съд (четвърти разширен състав) на 9 юни 2021 г. по дело T-514/19, DI/ЕЦБ
      (Дело C-513/21 P)
      (2022/C 37/10)
      Език на производството: английски
      
         Страни
      
      
         Жалбоподател: DI (представител: L. Levi, avocate)
      
         Друга страна в производството: Европейска централна банка
      
         Искания на жалбоподателя
      
      Жалбоподателят иска от Съда да:
      
                  —
               
               
                  отмени обжалваното съдебно решение,
               
            
                  —
               
               съответно да уважи исканията на жалбоподателя за:
                              —
                           
                           
                              отмяна на решението от 7 май 2019 г. на Изпълнителния съвет на ЕЦБ за дисциплинарно уволнение без предизвестие,
                           
                        
                              —
                           
                           
                              отмяна на решението от 25 юни 2019 г. на Изпълнителния съвет на ЕЦБ за отказ за възобновяване на дисциплинарното производство след прекратяването на наказателното производство,
                           
                        
                              —
                           
                           
                              във всички случаи, обезщетение за неимуществените вреди, претърпени от жалбоподателя и оценени по справедливост на 20 000 EUR,
                           
                        
                              —
                           
                           
                              възстановяване на всички направени съдебни разноски.
                           
                        
            
                  —
               
               
                  осъди ЕЦБ да заплати всички съдебни разноски, направени както във въззивното, така и в първоинстанционното производство.
               
            
         Основания и основни доводи
      
      В обжалваното съдебно решение е допусната грешка при прилагането на правото, доколкото е отхвърлено първото основание, с което се твърди липса на компетентност на лицето, издало спорните мерки.
      В обжалваното съдебно решение е допусната грешка при прилагането на правото, доколкото е отхвърлено второто основание, с което се твърди нарушение на член 8.3.2 от Правилата за персонала и на принципа на правна сигурност.
      В обжалваното съдебно решение е допусната грешка при прилагането на правото, доколкото е отхвърлено седмото основание, с което се твърди нарушение на правото на презумпция за невиновност и на член 48 от Хартата на основните права на Европейския съюз.
      В обжалваното съдебно решение е допусната грешка при прилагането на правото, доколкото е отхвърлено четвъртото основание, с което се твърди нарушение на член 8.3.7 от Правилата за персонала и на принципа на безпристрастност, залегнал в член 41 от Хартата.
      В обжалваното съдебно решение е допусната грешка при прилагането на правото, доколкото е отхвърлено четвъртото основание, с което се твърдят явни грешки в преценката.